《摸鱼儿•游飞来峰》
清代·沈谦

怪摩霄、万重苍壁，玲珑深杳难测。神娲妙手真奇诡，抟就宛如测埴。

春寂寂。髣髴见、金光玉乳纷红碧。人间未隔。似梦境迷离，相看一笑，那处记曾识。

流年换，今古荒唐漫忆。探幽此度须力。桃花路暗难寻觅。

吟罢酒船浮白。归未得。应让我、诗能飞去君无翼。

淹留共惜。莫上最高峰，水云烟草，落日半湖赤。

作者简介：（1620—1670）明末清初浙江仁和人，字去矜，号东江子。明诸生。少颖慧，六岁能辨四声。长益笃学，尤好为诗古文。崇祯末，为西泠十子之一。入清，以医为业。有《东江集钞》、《杂说》等。